 **CONSILIUL JUDEȚEAN VRANCEA**

BIBLIOTECA JUDEȚEANĂ „DUILIU ZAMFIRESCU” VRANCEA

Str. M. Kogălniceanu nr.13 / Str. Maior Gh. Sava nr.4 / TEL.FAX. 0237/231161

[www.bjvrancea.ro](http://www.bjvrancea.ro/) | e-mail: [biblioteca@bjvrancea.ro](mailto:biblioteca@bjvrancea.ro)

Nr. 446 / 19.03.2025

***Ziua Internațională a Poeziei***

**la Biblioteca Județeană „Duiliu Zamfirescu” Vrancea**

Consiliul Județean Vrancea, prin Biblioteca Județeană „Duiliu Zamfirescu” Vrancea organizează un eveniment cultural dedicat *Zilei Internaționale a Poeziei*, vineri, 21 martie 2025, ora 14.30, la Sediul din str. Mihail Kogălniceanu nr. 13 al Bibliotecii Județene „Duiliu Zamfirescu” Vrancea.

În cadrul evenimentului, vor fi lansate următoarele volume: *Solomonara*, autor prof. Nina-Elena Plopeanu; *Pax Librorum,* autor prof. dr. Ana Maria Norocea; *Ferestrele singurătății,* autor Gheorghe Sucoverschi.

Cu acest prilej, ne vom bucura de un recital de poezie susținut de membrii Cenaclului „Dimitrie Dăscălescu”.

Evenimentul va fi moderat de Oana-Raluca Boian, manager Biblioteca Județeană „Duiliu Zamfirescu” Vrancea și vom avea invitați elevi ai Colegiului Național „Al. I. Cuza” Focșani.

*Ziua Internațională a Poeziei* se sărbătorește anual pe data de 21 martie începând din anul 1999, drept o recunoaștere a faptului că oamenii de litere și de cultură, poeții și scriitorii din întreaga lume și-au adus o contribuție remarcabilă la îmbogățirea culturii și spiritualității universale. Această zi urmărește să susțină creația poetică, stabilirea unui dialog între poezie și alte genuri ale creației, editarea și promovarea poeziei ca artă deschisă oamenilor.

Vă așteptăm să ne fiți alături de *Ziua Internațională a Poeziei* la Sediul din str. Mihail Kogălniceanu nr. 13 al Bibliotecii Județene „Duiliu Zamfirescu” Vrancea!

Manager,

Oana-Raluca Boian